CELEX: 32020D0372
Language: fi
Date: 2020-02-27 00:00:00
Title: Neuvoston Päätös (EU) 2020/372, annettu 27 päivänä helmikuuta 2020, kansainvälisen siviili-ilmailujärjestön neuvostossa Euroopan unionin puolesta otettavasta kannasta kansainvälisen siviili-ilmailun yleissopimuksen liitteiden 1, 3, 4, 6, 10, 11, 13, 14, 15, 16 ja 18 muutosten hyväksymiseen

6.3.2020   
               
               
                  FI
               
               
                  Euroopan unionin virallinen lehti
               
               
                  L 71/8
               
            
         NEUVOSTON PÄÄTÖS (EU) 2020/372,
         annettu 27 päivänä helmikuuta 2020,
         kansainvälisen siviili-ilmailujärjestön neuvostossa Euroopan unionin puolesta otettavasta kannasta kansainvälisen siviili-ilmailun yleissopimuksen liitteiden 1, 3, 4, 6, 10, 11, 13, 14, 15, 16 ja 18 muutosten hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Kansainvälisen siviili-ilmailun yleissopimus, jäljempänä ’Chicagon yleissopimus’, joka sääntelee kansainvälistä lentoliikennettä, tuli voimaan 4 päivänä huhtikuuta 1947. Sillä perustettiin kansainvälinen siviili-ilmailujärjestö (ICAO).
                  
               
                     (2)
                  
                  
                     Unionin jäsenvaltiot ovat Chicagon yleissopimuksen sopimuspuolia ja ICAOn jäseniä, kun taas unionilla on tarkkailijan asema tietyissä ICAOn elimissä.
                  
               
                     (3)
                  
                  
                     Chicagon yleissopimuksen 54 artiklan mukaan ICAOn neuvosto hyväksyy kansainvälisiä standardeja ja suositeltuja menettelytapoja.
                  
               
                     (4)
                  
                  
                     ICAOn neuvoston on määrä hyväksyä 219. istunnossaan, joka alkaa 2 päivänä maaliskuuta 2020, useita muutoksia Chicagon yleissopimuksen liitteisiin 1, 3, 4, 6, 10, 11, 13, 14, 15, 16 ja 18, jäljempänä ’muutokset’, turvallisuuden, ympäristön ja lennonvarmistuksen osalta.
                  
               
                     (5)
                  
                  
                     Kun muutokset on hyväksytty, ne sitovat kaikkia ICAOn jäsenvaltioita, mukaan lukien kaikki unionin jäsenvaltiot, Chicagon yleissopimuksen mukaisesti ja siinä määrätyissä rajoissa, ja ne voivat vaikuttaa ratkaisevasti unionin oikeuden sisältöön.
                  
               
                     (6)
                  
                  
                     Sen vuoksi on aiheellista määrittää kanta, joka otetaan unionin puolesta ICAOn neuvostossa muutoksiin.
                  
               
                     (7)
                  
                  
                     Tämän päätöksen soveltamisala olisi rajoitettava muutosten sisältöön siltä osin kuin kyseinen sisältö kuuluu jo suurelta osin EU:n yhteisten sääntöjen kattamaan alaan. Tämän päätöksen ei pitäisi vaikuttaa toimivallan jakautumiseen unionin ja jäsenvaltioiden välillä ilmailun alalla.
                  
               
                     (8)
                  
                  
                     Unionin kannan ICAOn neuvostossa olisi oltava tukea muutoksissa esitettyjä politiikkoja, koska ne parantavat osaltaan ilmailun turvallisuutta ja ympäristönormeja.
                  
               
                     (9)
                  
                  
                     Niiden unionin jäsenvaltioiden, jotka ovat ICAOn neuvoston jäseniä, olisi esitettävä unionin kanta toimien yhdessä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kansainvälisen siviili-ilmailujärjestön (ICAO) neuvoston 219. istunnossa kansainvälisen siviili-ilmailun yleissopimuksen (1) liitteiden 1, 3, 4, 6, 10, 11, 13, 14, 15, 16 ja 18 muutosten hyväksymiseen unionin puolesta otettavan kannan esittävät ne unionin jäsenvaltiot, jotka ovat ICAOn neuvoston jäseniä, toimien yhdessä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 27 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               D. HORVAT
            
         
         
            (1)  Ks. asiakirja ST 6180/20 osoitteessa http://register.consilium.europa.eu.